Viljavisiosa

Viljavisiosa () – miestelis šiaurės vakarų Ispanijoje, Astūrijoje, 20 km į pietryčius nuo Chichono, prie Linareso upės žiočių ir Viljavisiosos rijos (estuarijos). Savivaldybės centras. Praeina Chichono–Santandero plentas. Plėtojama žvejyba, turizmas, gaminamas sidras ir kiti gaminiai iš obuolių, pieno produktai, šokoladas.

Yra VIII a. Valdedioso vienuolynas, XIII a. romaninė Šv. Marijos bažnyčia, Hevijos namas, kuriame viešėjo karalius Karolis I. Viljavisiosos rija paskelbta gamtiniu rezervatu.

 Istorija 
Gyvenvietė žinoma nuo romėnų laikų kaip Tierra de Maliayo ar Maleayo („blogoji žemė“) ir naudota kaip išsilaipinimo vieta. Nuo XIV a. gyvenvietė pradėta vadinti Viljavisiosa (Villaviçiosa – pavadinimas populiariai aiškinimas kaip „blogybių miestelis“). 1308 m. Alfonsas X suteikė privilegiją. 1517 m. čia išsilaipino ir nakvojo Ispanijos karalius Karolis I, atvykęs iš Flandrijos užimti Kastilijos sosto.

 Savivaldybė 
Viljavisiosos savivaldybė užima 276,2 km², 2023 m. joje gyveno 15 310 gyventojų. Kitos didesnės gyvenvietės: Argueru, Pionas, Seloriu, Vilja Verdė, El Baru Riba.

 Šaltiniai 

Kategorija:Astūrijos miestai